text: Com cada divendres, el crític de cinema Toni Vall ens presenta les estrenes de la setmana.
  És l'última pel·lícula d'Isabel Coixet sobre el retrobament d'una antiga exparella anys després d'haver-se separat. Arrosseguen un trauma personal que els va marcar moltíssim. Es troben en un espai buit i comencen a parlar i a fer-se retrats sobre el seu passat. La protagonitzen Javier Cámara i Candela Peña.
  Comèdia danesa que passa a Buenos Aires sobre un home depressiu que decideix que vol recuperar l'amor de la seva dona i se'n va a l'Argentina, amb el seu fill, a reconquerir-la. Allà es troba amb un seguit de personatges i situacions que li faran la vida una mica més complicada i també divertida.
  Nova pel·lícula de Daniel Calparsoro inscrita en una tendència del cinema espanyol més comercial adreçat a adolescents. Explica la història d'un triangle amorós al voltant de les carreres il·legals de cotxes. El repartiment el formen Álex González, Alberto Amman i Adriana Ugarte.
  Nova entrega d'aquesta franquícia de la Marvel amb Robert Downey Jr. com a estrella indiscutible. Aquesta vegada el protagonista s'enfronta a un enemic molt poderós que té el secret per poder trencar la indestructible armadura d'Iron Man.